หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
21 เม.ย. 2558

SVI แนวรับ 4.75 บาท แนวต้าน 5.60 บาท
ประเด็นวิเคราะห์:
– ภาพระยะกลางของ SVI เริ่มกลับมาเข้ารูปเข้ารอยอยู่ในแนวโน้มขาขึ้นอีกครั้งตั้งแต่ปลายเดือน ธ.ค. ที่ผ่านมา
– นอกจากนี้ เมื่อเข้ามาดูการเคลื่อนไหวในระยะสั้นๆ จะพบว่า SVI กำลังอยู่ในแนวโน้มขาขึ้นที่แข็งแกร่งขึ้นเรื่อยๆจากการทำจังหวะยก Low มา 6 ติดแถมล่าสุดได้เกิดแท่งเทียน Big White Body ผ่านแนวต้านที่บริเวณ 4.75 บาท ขึ้นมา ทำให้เชื่อว่าราคาจะฟื้นตัวเพื่อกลับไปทดสอบกรอบบนของแนว Parallel Line ขาขึ้นได้ในระยะถัดไป
– ขณะที่เมื่อมองไปที่เครื่องมือทางเทคนิคอย่าง MACD ก็ยังคงแสดงสัญญาณบวกคอนเฟิร์มจากการขึ้นตัดเส้น Signal Line ขึ้นมาได้ ซึ่งจากอดีตที่ผ่านมา หากเกิดสัญญาณดังกล่าว ราคามักจะปรับตัวขึ้นได้ต่อไปเสมอ แต่อย่างไรก็ตามการขึ้นของ SVI วานนี้ ไม่ได้มี Volume ที่เข้ามาเสริมอย่างมีนัยฯ ทำให้วันนี้ราคามีโอกาสพักตัวต่อก่อนที่จะปรับตัวขึ้นต่อ โดยมีแนวที่น่าสะสมอยู่ที่บริเวณ 4.75 บาท เพื่อหวังทำกำไรที่บริเวณ 5.20 และ 5.60 บาท ตามลำดับ
– แนะนำรอสะสมที่ 4.75 บาท โดยมีเป้าหมายทำกำไรระยะสั้นที่ 5.20บาท